The Number of the Beast (album)

The Number of the Beast er også tittel på en bok av sciencefictionforfatteren Robert A. Heinlein

The Number of the Beast er det britiske heavy metal-bandet Iron Maidens tredje studioalbum, som ble utgitt 29. mars 1982. Albumet blir ofte betegnet som et av de mest innflytelsesrike innen denne musikksjangeren.

Selv om Iron Maiden var på grensen til å bli superstjerner etter gjennombruddsalbumet Killers, forlot Paul Di'Anno bandet etter turneen i 1981. The Number of the Beast ble derfor debutalbumet til vokalist Bruce Dickinson, som skulle bli i bandet frem til 1993, for så å bli gjenforent med bandet igjen i 1999.

Lyriske referanser 
«The Number of the Beast» henviser til fortellingen om dyrets tall, 666, i Bibelen (ref. apostelen Johannes' åpenbaring). Mange religiøse grupperinger anklaget Iron Maiden for å være satanistiske på grunnlag av denne låten, men faktum er at teksten er anti-satanistisk.

«Children of the Damned» er basert på filmene Village of the Damned og Children of the Damned, som igjen er basert på novellen The Midwich Cuckoos av John Wyndham.

«The Prisoner» er inspirert av den britiske TV-serien med samme navn og inneholder en dialog fra serien i begynnelsen av låten.

Sporliste 
 «Invaders» (Harris) – 3:25
 «Children of the Damned» (Harris) – 4:35
 «The Prisoner» (Harris, Smith) – 6:04
 «22 Acacia Avenue» (Harris, Smith) – 6:37
 «The Number of the Beast» (Harris) – 4:52
 «Run to the Hills» (Harris) – 3:54
 «Gangland» (Burr, Harris, Smith) – 3:48
 «Hallowed Be Thy Name» (Harris) – 7:14

På den utvidete utgaven av albumet er det et ekstra spor, «Total Eclipse» (Burr, Smith, Harris), som er plassert før «Hallowed Be Thy Name».

Personell
Bruce Dickinson: vokal
Steve Harris: bass
Dave Murray: gitar
Adrian Smith: gitar
Clive Burr: trommer
Barry Clayton: intro-stemme på «The Number of the Beast»

Litteratur

Eksterne lenker   
 

Iron Maiden-plater
Musikkalbum fra 1982